**รายงานการประชุมสภาองค์การบริหารส่วนตำบลบุพราหมณ์**

**สมัยวิสามัญ สมัยที่ ๒ ครั้งที่ ๑ ประจำปี พ.ศ. ๒๕๖๒**

**วันพุธ ที่ ๑๘ กันยายน พ.ศ. ๒๕๖๒ เวลา ๑๐.๐๐ น.**

**ณ ห้องประชุมองค์การบริหารส่วนตำบลบุพราหมณ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายฉลอง แย้มจันทึก | ประธานสภาฯ | *ฉลอง แย้มจันทึก* |  |
| ๒ | นายมนต์ชัย ประชุมชน | รองประธานสภาฯ | *มนต์ชัย ประชุมชน* |  |
| ๓ | นายเสนอ เจริญราษฎร์ | สมาชิกหมู่ที่ ๑ | *เสนอ เจริญราษฎร์* |  |
| ๔ | นายสมจิตร์ กัลป์ลา | สมาชิกหมู่ที่ ๒ | *สมจิตร์ กัลป์ลา* |  |
| ๕ | นางสาวยุพิน มาลัย | สมาชิกหมู่ที่ ๒ | *ยุพิน มาลัย* |  |
| ๖ | นายสงกรานต์ ป้องหอม | สมาชิกหมู่ที่ ๓ | *สงกรานต์ ป้องหอม* |  |
| ๗ | นายโสริยา สิงห์เคน | สมาชิกหมู่ที่ ๓ | *โสริยา สิงห์เคน* |  |
| ๘ | นายสมครบ สุมะหิงพันธ์ | สมาชิกหมู่ที่ ๕ | *สมครบ สุมะหิงพันธ์* |  |
| ๙ | นายจารุวัฒน์ ลักษณะพรมราช | สมาชิกหมู่ที่ ๕ | *จารุวัฒน์ ลักษณะพรมราช* |  |
| ๑๐ | นายดาว ช่อทองสุวรรณ์ | สมาชิกหมู่ที่ ๖ | *ดาว ช่อทองสุวรรณ์* |  |
| ๑๑ | นายสุวัฒน์ กองธรรม | สมาชิกหมู่ที่ ๖ | *สุวัฒน์ กองธรรม* |  |
| ๑๒ | นางสมหมาย พิมรัตน์ | สมาชิกหมู่ที่ ๗ | *สมหมาย พิมรัตน์* |  |
| ๑๓ | นายกฤติ อาบพรมราช | สมาชิกหมู่ที่ ๘ | *กฤติ อาบพรมราช* |  |
| ๑๔ | นายมานพ นาทสูงเนิน | สมาชิกหมู่ที่ ๙ | *มานพ นาทสูงเนิน* |  |
| ๑๕ | นายสุนทร ปั้งจันอัด | สมาชิกหมู่ที่ ๙ | *สุนทร ปั้งจันอัด* |  |
| ๑๖ | นายสวงค์ ฉิมกิ่ง | สมาชิกหมู่ที่ ๑๐ | *สวงค์ ฉิมกิ่ง* |  |
| ๑๗ | นายธนนท์ ทานกิ่ง | สมาชิกหมู่ที่ ๑๐ | *ธนนท์ ทานกิ่ง* |  |
| ๑๘ | ส.ต.ท.เดชา วรรณมร | เลขานุการสภาฯ | *เดชา วรรณมร* |  |

**ผู้ลาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **หมายเหตุ** |
| ๑ | นายประโยชน์ ช่างไม้ | สมาชิกหมู่ที่ ๔ | ลา |
| ๒ | นายธนวัฒน์ บุตรดีวงษ์ | สมาชิกหมู่ที่ ๗ | ลา |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายบุญสม ประถมพรมราช | รองนายก อบต. | *บุญสม ประถมพรมราช* |  |
| ๒ | นางสาวปวีณา ขอมีกลาง | เลขาฯนายก อบต. | *ปวีณา ขอมีกลาง* |  |
| ๓ | นางทิวาพร ธนาคุณ | จพง.ธุรการ | *ทิวาพร ธนาคุณ* |  |
| ๔ | นายไชยันต์ ลาวัลย์ | นักทรัพยากรบุคคล | *ไชยันต์ ลาวัลย์* |  |
| ๕ | นางมณฑิรา อินทวี | จพง.ธุรการชำนาญงาน | *มณฑิรา อินทวี* |  |
| ๖ | น.ส.อุไรรัตน์ ขีดกลาง | จพง.การเงินและบัญชี | *อุไรรัตน์ ขีดกลาง* |  |
| ๗ | น.ส.ธัญญากร หลิตากิจ | ผช.จพง.ธุรการ | *ธัญญากร หลิตากิจ* |  |
| ๘ | น.ส.สกุลรัตน์ รุ่งเพชรเจริญ | ผช.จพง.พัสดุ | *สกุลรัตน์ รุ่งเพชรเจริญ* |  |
| ๙ | นายสุกฤษฏิ์กานต์ พราหมณ์ตะขบ | ช่างโยธา | *สุกฤษฏิ์กานต์ พราหมณ์ตะขบ* |  |

**เริ่มประชุมเวลา** เวลา ๑๐.๐๐ น.

ประธานสภาฯ เมื่อสมาชิกสภาฯมาครบองค์ประชุมแล้ว ผมขอเปิดการประชุมสภาองค์การบริหารส่วนตำบลบุพราหมณ์ สมัยวิสามัญ สมัยที่ ๒ ครั้งที่ ๑ ประจำปี พ.ศ. ๒๕๖๒ ตามระเบียบวาระการประชุมดังนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

ประธานสภาฯ - เรื่องนายประโยชน์ ช่างไม้ สมาชิกสภาองค์การบริหารส่วนตำบลบุพราหมณ์ หมู่ที่ ๔ นายธนวัฒน์ บุตรดีวงษ์ สมาชิกสภาองค์การบริหารส่วนตำบลบุพราหมณ์ หมู่ที่ ๗ ขอลาการประชุมเนื่องจากติดธุระ

- เรื่อง ขอขอบคุณทุกท่านที่ไปร่วมงานฌาปนกิจศพนายเพียร นาแล สมาชิกสภาองค์การบริหารส่วนตำบลบุพราหมณ์หมู่ที่ ๑ และนายบุญสืบ ชนะทะเล ผู้ช่วยช่างโยธา - เรื่อง ขอแจ้งให้พวกเราช่วยประชาสัมพันธ์ให้ผู้สูงอายุ ผู้พิการผู้ป่วยเอดส์ให้ไปแสดงตนกับเจ้าหน้าที่ของ อบต.ที่ออกไปรับแจ้งตามหมู่บ้านต่างๆเพื่อยืนยันตัวตนในการรับเบี้ยยังชีพต่อไป -เรื่อง ขอเชิญนางทิวาพร ธนาคุณ เจ้าหน้าที่ธุรการคนใหม่ ได้แนะนำตัวให้ที่ประชุมได้ทราบเพื่อจะได้รู้จักกันและประสานงานกันต่อไป

นางทิวาพร ธนาคุณ เรียนประธานสภา รองนายก อบต. และผู้เข้าร่วมประชุมทุกท่าน ดิฉันนางทิวาพร ธนาคุณ ตำแหน่งเจ้าหน้าที่ธุรการปฏิบัติงาน สังกัดสำนักปลัดฯ ภูมิลำเนาจังหวัดยโสธรค่ะ

มติที่ประชุม รับทราบ

**ระเบียบวาระที่ ๒ เรื่องรับรองรายงานการประชุม**

ประธานสภาฯ ตามรายงานการประชุมสภาองค์การบริหารส่วนตำบลบุพราหมณ์ สมัยสามัญ สมัยที่ ๓ ครั้งที่ ๓ ประจำปี ๒๕๖๒ เมื่อวันที่ ๒๑ สิงหาคม ๒๕๖๒ (รายละเอียดตามเอกสารที่แจก) ขอให้สมาชิกทุกท่านได้ตรวจสอบและขอมติ

มติที่ประชุม สมาชิกสภาฯมีมติรับรองเป็นเอกฉันท์

**ระเบียบวาระที่ ๓ เรื่องกระทู้ถาม**

**ไม่มี**

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ**

**ไม่มี**

**ระเบียบวาระที่ ๕ เรื่องที่เสนอใหม่**

**๕.๑** กองช่างเสนอขอให้พิจารณาอนุมัติโอนเงินงบประมาณรายจ่ายหมวดค่าครุภัณฑ์ที่ดินและสิ่งก่อสร้างไปตั้งจ่ายเป็นรายการใหม่จำนวน ๑ โครงการและขออนุมัติกันเงินรายจ่ายหมวดค่าครุภัณฑ์ที่ดินและสิ่งก่อสร้างที่ยังมิได้ก่อหนี้ผูกพันแต่มีความจำเป็นจะต้องใช้จ่ายเงินนั้นต่อไปอีกจำนวน ๒ โครงการ

เลขานุการสภาฯ ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.254๑ และแก้ไขเพิ่มเติมฉบับที่ 2และ ๓ พ.ศ.254๘ หมวด ๔ การโอนและแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพ หรือโอนไปตั้งเป็นรายการใหม่ ให้เป็นอำนาจอนุมัติของสภาท้องถิ่น ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.2547 และแก้ไขเพิ่มเติมฉบับที่ 2 (พ.ศ.2548) หมวด 5 การกันเงิน ข้อ 57,58,59 กำหนดให้องค์กรปกครองส่วนท้องถิ่นขออนุมัติกันเงินกรณีก่อหนี้ผูกพันไว้ก่อนสิ้นปี ต่อผู้บริหารท้องถิ่น และกรณีรายจ่ายหมวดค่าครุภัณฑ์ที่ดินและสิ่งก่อสร้างที่ยังมิได้ก่อหนี้ผูกพันขออนุมัติต่อสภาท้องถิ่น กันเงินต่อสภาองค์การบริหารส่วนตำบลบุพราหมณ์อีกไม่เกินระยะเวลาหนึ่งปี

มติที่ประชุม รับทราบ

ประธานสภาฯ ขอเชิญรองนายก อบต.ฯ เสนอต่อที่ประชุมครับ

รองนายก อบต. เรียนประธานสภาฯ สมาชิกสภาฯ ทุกท่าน ผมนายบุญสม ประถมพรมราช รองนายก อบต.ซึ่งในวันนี้ นายก อบต.ติดภารกิจ จึงมอบให้ผมมาเข้าร่วมประชุม สำหรับการเสนอขอโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่โอนไปตั้งเป็นรายการใหม่ เพื่อให้ถูกต้องตามหมวดรายจ่ายและการขออนุมัติกันเงินหมวดค่าครุภัณฑ์ค่าที่ดินและสิ่งก่อสร้าง งบประมาณรายจ่ายประจำปีงบประมาณ พ.ศ.๒๕๖๒ ต่อสภา อบต.บุพราหมณ์ ผมขอให้ช่างเป็นผู้เสนอในรายละเอียดครับ

นายสุกฤษฏิ์กานต์ พราหมณ์ตะขบ เรียนประธานสภา รองนายก อบต.ฯ สมาชิกสภาฯ และผู้เข้าร่วมประชุมทุกท่าน ผมช่างโยธา เสนอขอโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างโอนไปตั้งจ่ายเป็นรายการใหม่ ตามข้อบัญญัติงบประมาณรายจ่ายประจำปีงบประมาณ 25๖๒ เพื่อให้ถูกต้องตามหมวดรายจ่ายดังนี้ ๑.โครงการก่อสร้างศูนย์อาชีพวิสาหกิจชุมชน(กลุ่มพืชผักสมุนไพร) หมู่ที่ ๔ ตั้งไว้ ๔๙๙,๙๐๐ บาท ซึ่งได้ตั้งไว้ในหมวดค่าใช้สอย จึงขอโอนไปตั้งใหม่ให้ถูกต้องตามหมวดรายจ่ายโดยขอโอนไปตั้งจ่ายในหมวดค่าครุภัณฑ์ที่ดินและสิ่งก่อสร้าง โครงการก่อสร้างศูนย์อาชีพวิสาหกิจชุมชน(กลุ่มพืชผักสมุนไพร) หมู่ที่ ๔ ตั้งไว้ ๔๙๙,๙๐๐ บาท(รายละเอียดตามใบโอน) และขอกันเงินตามข้อบัญญัติงบประมาณรายจ่ายประจำปีงบประมาณ 25๖๒ กองช่างมีโครงการที่องค์การบริหารส่วนตำบลบุพราหมณ์ยังมิได้ก่อหนี้ผูกพัน จึงขออนุมัติกันเงินต่อสภาองค์การบริหารส่วนตำบลบุพราหมณ์ตามโครงการต่อไปนี้ ๑. โครงการก่อสร้างศูนย์อาชีพวิสาหกิจชุมชน(กลุ่มพืชผักสมุนไพร) หมู่ที่ ๔ ตั้งไว้ ๔๙๙,๙๐๐ บาท ๒. โครงการก่อสร้างที่กักเก็บน้ำประปาภูเขา พร้อมวางท่อ หมู่ ๑ ตั้งไว้ ๒๒๔,๑๐๐ บาท

มติที่ประชุม ที่ประชุมได้ร่วมกันพิจารณาพอสมควรแล้วจึงมีมติอนุมัติเป็นเอกฉันท์

**๕.๒** กองการศึกษาศาสนาและวัฒนธรรมเสนอขอความเห็นชอบผู้ทรงคุณวุฒิเพื่อแต่งตั้ง เป็นคณะกรรมการการศึกษาตำบลบุพราหมณ์

ประธานสภาฯ ขอเชิญรองนายก อบต.ฯ เสนอต่อที่ประชุมครับ

รองนายก อบต. เรียนประธานสภาฯ สมาชิกสภาฯ ทุกท่าน ผมนายบุญสม ประถมพรมราช รองนายก อบต.ผมขอให้ ผอ.กองการศึกษาศาสนาและวัฒนธรรมเป็นผู้เสนอในรายละเอียดครับ

นายรุธ พันธ์ภูมิ เรียนประธานสภา รองนายก อบต.ฯ สมาชิกสภาฯ และผู้เข้าร่วมประชุมทุกท่าน ผม ผอ.กองการศึกษาศาสนาและวัฒนธรรม ขอแจ้งแนวทางการแต่งตั้งคณะกรรมการการศึกษาขององค์กรปกครองส่วนท้องถิ่นให้มีทิศทางที่สอดคล้องกับแผนพัฒนาการศึกษาของชาติ จึงขอเสนอรายชื่อผู้ที่มีความรู้ ความสามารถและประสบการณ์ในด้านการศึกษา ศาสนา วัฒนธรรม กีฬาและนันทนาการ ดังนี้ ๑.ด้านการจัดการศึกษาในระบบ นอกระบบและตามอัธยาศัยได้แก่ ๑.๑ นายสมหวัง ฉายวัฒนะ อดีต รองผอ.สพป.ปราจีนบุรี เขต ๓ ๑.๒ นายนพวงษ์ จิราวัสน์ อดีต ผอ.โรงเรียนบ้านบุพราหมณ์ ๑.๓ นายทวีศักดิ์ ถึกไทย ผอ.โรงเรียนบ้าน กม.๘๐ ๑.๔ นายอนุพงษ์ พุทธาธรรม ผอ.โรงเรียนบ้านบุพราหมณ์ ๑.๕ ว่าที่ ร้อยโทวิรุฬ นาคำภา ผอ.โรงเรียนบ้านบุพราหมณ์อรุณอนุสรณ์ ๑.๖ นายยุทธนา สำราญกิจ ผอ.โรงเรียนบ้านขุนศรี ๑.๗ นางสิริวรรณ เสนาะวาที ผอ.โรงเรียนบ้านทับลาน ๒. ด้านศาสนา วัฒนธรรมและประเพณีได้แก่ ๒.๑ นายดำรง มานะดี อดีต รักษาการ ผอ.โรงเรียนบ้านทับลาน ๒.๒ นายดาว ช่อทองสุวรรณ์ สมาชิกสภา อบต. หมู่ที่ ๖ ๓. ด้านกีฬาและนันทนาการ ได้แก่ นายชำนาญ จิตรสมาน ผู้ใหญ่บ้านหมู่ที่ ๑ ๔. ด้านสุขภาพและการดำเนินชีวิตตามหลักปรัชญาเศรษฐกิจพอเพียงได้แก่ ๔.๑ นายชัยกุล ฤทธิ์มังกร อดีตผอ.รพ.สต.บ้านทับลาน ๔.๒ นายประวิทย์ งอนกิ่ง ผอ.รพ.สต.บ้าน กม. ๘๐

มติที่ประชุม ที่ประชุมได้ร่วมกันพิจารณาพอสมควรแล้วจึงมีมติเห็นชอบเป็นเอกฉันท์

นายรุธ พันธ์ภูมิ เรียนประธานสภา รองนายก อบต.ฯ สมาชิกสภาฯ และผู้เข้าร่วมประชุมทุกท่าน ผม ผอ.กองการศึกษาศาสนาและวัฒนธรรม ผมขอขอบคุณท่านสมาชิกสภาทุกท่านที่ เล็งเห็น ถึงความสำคัญด้านการศึกษาของเด็กบ้านเรา

**ระเบียบวาระที่ ๖ เรื่องอื่นๆ**

ประธานสภาฯ ในวาระนี้มีท่านใดจะเสนอเรื่องใดต่อที่ประชุมอีกหรือไม่ถ้ามีขอเชิญครับ

นายดาว ช่อทองสุวรรณ์ เรียนประธานสภาฯรองนายก อบตฯ สมาชิกสภาฯ และผู้เข้าร่วมประชุมทุกท่าน ผมสมาชิกสภาฯ หมู่ที่ ๖ ขอให้ที่ประชุมพิจารณาเรื่องโอนเงินงบประมาณรายจ่ายประจำปีงบประมาณ พ.ศ.๒๕๖๓ จากโครงการก่อสร้างถนน คสล,หมู่ที่ ๖ ตั้งไว้ ๔๙๗,๖๐๐ บาท ขอโอนไป โครงการขยายเขตระบบจำหน่ายไฟฟ้าแรงต่ำ หมู่ที่ ๖ บ้านวังขอนแดง ตั้งไว้ ๓๑๒,๑๓๓.๙๘ บาท (โอนตั้งจ่ายรายการใหม่) เนื่องจากการไฟฟ้าส่วนภูมิภาค(PEA)สาขาอำเภอนาดี เพิ่งแจ้งค่าใช้จ่ายเบื้องต้นงานขยายเขตระบบจำหน่ายแรงต่ำ หมู่ที่ ๖ บ้านวังขอนแดง เป็นเงิน ๓๑๒,๑๓๓.๙๘ บาท ทั้งนี้ ราคาดังกล่าว กำหนดยืนราคา ๖ เดือน เมื่อวันที่ ๒๖ สิงหาคม ๒๕๖๒ ซึ่งงบประมาณรายจ่ายประจำปีงบประมาณ พ.ศ.๒๕๖๓ ได้ดำเนินการเสร็จสิ้นไปแล้ว และโครงการนี้มีความสำคัญต่อชาวบ้านมาก จึงเสนอขอให้สภาแห่งนี้ได้โปรดพิจารณาด้วยครับ

ประธานสภาฯ ตามที่สมาชิกสภาหมู่ที่ ๖ เสนอโครงการขอโอนงบประมาณรายจ่ายประจำปีงบประมาณ พ.ศ.๒๕๖๓ มาให้พิจารณาผมขอสมาชิกช่วยกันพิจารณา

มติที่ประชุม ที่ประชุมได้ร่วมกันพิจารณาสอบถามเหตุผลกันพอสมควรแล้วจึงมีมติให้รับไว้พิจารณา เป็นเอกฉันท์

ประธานสภาฯ ผมขอนัดประชุมครั้งหน้า วันที่ ๑ ตุลาคม ๒๕๖๒ เวลา ๐๙.๓๐ น. ขอบคุณทุกท่านที่มาร่วมประชุมวันนี้ และ ได้เวลาอันสมควรแล้วผมขอปิดประชุม

ปิดประชุมเวลา ๑๒.๓๕ น.

ส.ต.ท.

(เดชา วรรณมร)

เลขานุการสภาองค์การบริหารส่วนตำบลบุพราหมณ์/ผู้บันทึกรายงานการประชุม

(นายเสนอ เจริญราษฎร์) ประธานคณะกรรมการตรวจรายงานการประชุม

(นายดาว ช่อทองสุวรรณ์) คณะกรรมการตรวจรายงานการประชุม

(นายสวงค์ ฉิมกิ่ง) เลขานุการคณะกรรมการตรวจรายงานการประชุม

(นายฉลอง แย้มจันทึก)

ประธานสภาองค์การบริหารส่วนตำบลบุพราหมณ์